460.28 ORDNI TAĦT L-ATT DWAR L-UNJONI EWROPEA DWAR L-APPROVAZZJONI TAD-DEĊIŻJONI LI TEMENDA T-TRATTAT L-AVVIŻ LEGALI 334 tal-2012. L-AVVIŻ LEGALI 334 tal-2012. 1. Titolu. It-titolu ta’ dan l-Ordni hu l-Ordni taħt l-Att dwar l-Unjoni Ewropea dwar l-Approvazzjoni tad-Deċiżjoni li temenda t-Trattat. Tifsir. 2. F’din l-Ordni sakemm ir-rabta tal-kliem ma teħtieġx xort’oħra: "l-Att " tfisser l-Att dwar l-Unjoni Ewropea; Kap. 460. Kap. 460. " it-Trattat " għandha l-istess tifsira kif mogħtija lilha fl-Att; " id-Deċiżjoni Speċifikata " tfisser id-Deċiżjoni tal-Kunsill Ewropew tal-25 ta’ Marzu 2011 li temenda l-Artikolu 136 tat-Trattat dwar il-Funzjonament tal-Unjoni Ewropea fir-rigward ta’ mekkaniżmu ta’ stabbilita għall-Istati Membri li l-munita tagħhom hija l-euro (Deċiżjoni tal-Kunsill 2011/199/UE). 3. Id-Deċiżjoni Speċifikata għandha titqies ħaġa waħda mat-Trattat. Għall-finijiet tal-artikolu 2(2) tal-Att, huwa b’dan dikjarat li d-Deċiżjoni Speċifikata għandha titqies ħaġa waħda mat-Trattat, waqt li jistqarr l-intendiment tiegħu li fejn it-Trattat jirreferi għall-istabbilità finanzjarja taż-Żona tal-Euro, dan għandu jiġi interpretat li jfisser kemm iż-Żona tal-Euro kollha kemm hi jew wieħed mill-Istati Membri, meħud għalih waħdu, hux’in hu d-daqs tiegħu.